paragraph_text: Njemačka hokejska liga (njemački: Deutsche Eishockey Liga) ili skraćeno DEL, najviši je razred njemačkog hokeja na ledu. Osnovana je 1994. godine kao zamjena za tadašnju hokejašku Bundesligu. U njemačkoj je liga poznata pod nazivom ''DEL - Die 1. Bundesliga''. Za razliku od prethodne Bundeslige, DEL nije pod kontrolom Njemačkog hokejaškog saveza. Liga je također poznata kao liga s najvećim brojem američkih i kanadskih igrača hokeja izvan Sjeverne Amerike.